तूनिस
तूनिस उत्तर अफ़्रीका के तूनिसीया देश की राजधानी है। स्थिति : 36° 48' उ. अ. तथा 10° 12. पू. दे.। यह ट्यूनिस झील के पश्चिमी किनारे, दो खारी झीलों, सब्खा-एल-सेजुमी (Sebka-el-sejumi) तथा बहिरा (तूनिस की झील) को पृथक्‌ करनेवाले पर्वतीय स्थलडमरूमध्य पर स्थित है। तूनिस, प्राचीन, काल के कार्थेज की तरह भूमध्यसागर की पश्चिमी खाड़ी की दहलीज पर बसा है। यहाँ से दक्षिण की ओर भी आवागमन की सुगम साधन हैं। छिछली बहिरा झील के किनाने बसे होने के कारण इसका समुद्री व्यापार एक मध्यवर्ती शहर गालेटा या लागूलेट् से होकर चलता है। 1895 में 96,558 किलोमीटर लंबी तथा 7.5 मीटर गहरी नहर समुद्र से नगर तक खोदी गई और इस प्रकार तूनिस नगर समुद्र बंदरगाह बन गया।